OpenLLM-France/wikimedia huggingface dataset:
# Chevy Chase Heights

Chevy Chase Heights és una concentració de població designada pel cens dels Estats Units a l'estat de Pennsilvània. Segons el cens del 2000 tenia 1.511 habitants.

## Demografia

Segons el cens del 2000, Chevy Chase Heights tenia 1.511 habitants, 669 habitatges, i 418 famílies. La densitat de població era de 455,8 habitants per quilòmetre quadrat.
Dels 669 habitatges en un 27,1% hi vivien nens de menys de 18 anys, en un 47,5% hi vivien parelles casades, en un 12,1% dones solteres, i en un 37,4% no eren unitats familiars. En el 32,3% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,2% tenia menys de 18 anys, un 9,8% entre 18 i 24, un 25,3% entre 25 i 44, un 27,4% de 45 a 60 i un 15,4% 65 anys o més.
L'edat mediana era de 40 anys. Per cada 100 dones de 18 o més anys hi havia 88,2 homes.
La renda mediana per habitatge era de 23.214 $ i la renda mediana per família de 34.250 $. Els homes tenien una renda mediana de 36.058 $ mentre que les dones 16.250 $. La renda per capita de la població era de 18.915 $. Entorn del 13,4% de les famílies i el 20,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chevy Chase Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
* ↑ «Geographic Comparison Table- Chevy Chase Heights». American Fact Finder. Oficina del Cens dels Estats Units, 12-01-2010.
# Cinesina

Les cinesines o kinesines són una família de proteïnes motrius que intervenen en el transport intracel·lular anterògrad sobre els microtúbuls (components del citoesquelet).

## Estructura molecular

La cinesina I és un dímer de dues cadenes pesades, cadascuna de les quals està associada a una cadena lleugera, amb un pes molecular total de 380.000 Da. Consta de dos dominis globulars (caps), una tija central i un parell de dominis (cues), també globulars però més petits. El domini cap posseïx l'activitat ATPasa i uneix els microtúbuls, i el domini cua reconeix la membrana lipídica de les vesícules a transportar, probablement per mediació de les cadenes lleugeres.

## Funció

La majoria de les cinesines intervenen en el transport anterògrad de vesícules, és a dir, impliquen un moviment cap a la part més distal de la cèl·lula o la neurita, cap a l'extrem (+) dels microtúbuls, sobre els quals es desplacen. Per contra, l'altra família de proteïnes motrius, les dineïnes, empren els mateixos rails però dirigeixen les vesícules cap a la part més proximal de la cèl·lula, per això es diu que el seu transport és retrògrad.

## Classificació

Segons el seu paper en la fisiologia cel·lular, las cinesines es divideixen en:
* Motors citosòlics
** Cinesines I
** Cinesines II
* Motors mitòtics
** Cinesina BimC
** Cinesina Ncd
Aquesta distinció és vital, ja que si bé les cinesines intervenen en el tràfic vesicular durant la interfase del cicle cel·lular, tant o més important és la seva correcta funció durant la mitosi, en la qual afavoreixen el moviment dels microtúbuls per a conformar el fus acromàtic i separar les cromàtides germanes durant l'anafase.

## Tècniques que han permès el seu estudi

Típicament han estat estudiades en fraccions cel·lulars riques en microtúbuls i amb un elevat transport vesicular altament ordenat. S'ha estudiat en axons de neurones i més sovint en el de calamar gegant, per la seva mida. Les tècniques més emprades per al seu estudi han estat les purament morfològiques, com la microscòpia electrònica de rastreig o de transmissió; les bioquímiques, com l'electroforesi; les biofísiques, com el parany òptic; les d'immunomarcatge amb fluorescència o enzims; i les genètiques, per deleció de dominis proteics o mitjançant animals knock-out.

## Bibliografia

* Alberts et al. Biología molecular de la célula. Barcelona: Omega, 2004. ISBN 84-282-1351-8.
* Lodish 'et al.'. Biología celular y molecular. Buenos Aires: Médica Panamericana, 2005. ISBN 950-06-1374-3.
Viccionari
# Cinocèfal

El cinocèfal és un monstre que té forma humana i cap de gos i es troba present a diferents cultures. La paraula prové del grec κύων kýon «gos» i κεφαλήkephalḗ «cap».
El seu origen es troba al déu egipci Anubis, que posteriorment va adquirir un caràcter molt negatiu com la majoria de divinitats paganes al cristianisme. El cinocèfal apareix a diversos bestiaris medievals com una criatura realment existent que devora homes. L'excepció és Cristòfor de Lícia, un sant representat en la iconografia oriental com a cinocèfal. Apareix novament als viatges de Marco Polo i a diverses llegendes saxones per decaure amb l'avançament de l'Edat Moderna. S'ha relacionat aquest monstre amb l'home llop.
En anatomia la cinocefàlia és una malformació congènita en què el cap s'assembla al d'un gos.

## Referències

* ↑ «Cinocèfal». Gran Diccionari de la Llengua Catalana. Barcelona: Grup Enciclopèdia Catalana.
* ↑ Bruguera i Talleda, Jordi; Fluvià i Figueras, Assumpta. «cinocèfal». A: Diccionari etimològic. Barcelona: Enciclopèdia Catalana, 1996 (2004, 4a edició), p. 209. ISBN 9788441225169.
* ↑ Pau el Diaca. L. Bethmann (ed.). Historia gentis Langobardorum. Hannover: G. Waitz, 1878.
* ↑ Weir, Anthony. «A Holy Dog and a Dog-Headed Saint: St Guinefort and St Christopher Cynephoros or Cynecephalus» (en anglès). Arxivat de l'original el 2018-03-30. [Consulta: 13 març 2017].
* ↑ «cinocefàlia». Cercaterm. TERMCAT, Centre de Terminologia.

## Vegeu també

* Home llop
* Wulver
# Colomar (desambiguació)

«Colomar» té aquests significats:

## Construcció

* Colomar: una construcció per a la cria de colomins

## Monuments

* Colomar de la Torre de les Bruixes

## Persones

Colomar o colomer és un cognom típic català
* Josep Colomar Juan (1932-): empresari eivissenc
* Pere Serra Colomar (1928-): un animador cultural formenterenc, Premi Ramon Llull 2003

## Vegeu també

* Colomer
# Cleghornia

Cleghornia és un gènere de fanerògames de la família de les Apocynaceae. Conté dues espècies acceptades.

## Taxonomia

El gènere va ser descrit per Robert Wight i publicat a Icones Plantarum Indiae Orientalis 4:, pl. 1310. 1850[1850].

## Espècies acceptades

A continuació s'ofereix un llistat de les espècies del gènere Cleghornia acceptades fins a l'octubre de 2013, ordenades alfabèticament. Per a cadascuna s'indica el nom binomial seguit de l'autor, abreujat segons les convencions i usos.
* Cleghornia acuminata Wight
* Cleghornia malaccensis King i Gamble

## Vegeu també

* Característiques de les apocinàcies

## Referències

* ↑ Sinònims a Plant systematics
* ↑ «Cleghornia». World Checklist of Selected Plant Families. [Consulta: 28 gener 2013].
* ↑ Cleghornia a PlantList
* ↑ «Cleghornia». Tropicos.org. Missouri Botanical Garden. [Consulta: 21 octubre 2013].
# Cycloramphus fulginosus

Cycloramphus fulginosus és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Verdade, V.& Potsch de Carvalho-e-Silva, S. 2004. Cycloramphus fulginosus. Llista Vermella d'Espècies Amenaçades de la UICN 2006. Consulta: 16 de gener de 2008.
# Cyclura cornuta

Cyclura cornuta és una espècie de sauròpsid (rèptil) escatós de la família Iguanidae que viu a les illes de La Hispaniola (República Dominicana, Haití) i Puerto Rico, així com diverses petites illes al sue voltant (Illa Beata, La Gonave, Illa de la Tortuga, illa Grande Cayemite, illa Petite Cayemite, Isla Saona, Illa Cabritos, Illa Navassa, Isla Mona).

## Subespècies

Existeixen dues subespècies:
* Cyclura cornuta cornuta
* Cyclura cornuta onchiopsis - endèmica de l'illa Navassa

## Referències

* 1 2 The Reptile Database - Cyclura cornuta
# Cyclura carinata

Cyclura carinata és una espècie d'iguana endèmica d'unes poques illes del Carib com Turks, Caicos, Bahama, Mayaguana.C. carinata està en greu perill d'extinció.

## Referències

* ↑ The Reptile Database - Cyclura carinata
* ↑ Gerber, G. 2004. Cyclura carinata. The IUCN Red List of Threatened Species 2004: e.T6026A12317199. Downloaded on 14 June 2019.
# Daskalogiannis

Daskalogiannis (grec Δασκαλογιάννης [ðaskalo'ɟanis]), sobrenom de Ioannis Vlachos (mort 17 de juny de 1771), va ser un rebel cretenc contra els turcs el segle 18. Va néixer a Anopolis, un llogaret de Sfakià, en una família d'origen valac (aromanès). El seu pare, que era un ric armador, el va enviar a educar-se a l'estranger. Per la seva educació, li van donar el malnom de Daskalos (professor), d'aquí el seu sobrenom Daskalogiannis (Joan el professor). Està documentat que va ser escrivà de la regió de Sfakià i va ser propietari de quatre vaixells mercants.
A principis de 1770, va ser convençut per agents russos per iniciar la revolta entre els grecs de l'Imperi Otomà. Rússia havia promès el suport de la flota russa del mar Egeu, però la revolta cretenca al final va ser abandonada a la seva sort. L'aixecament va començar el 25 de març de 1770 des de l'església d'Àgios Georgios d'Anopolis, i per un temps hi va haver algunes parts de l'illa alliberades, fins i tot fent les seves pròpies monedes, però l'aixecament no es va estendre a les terres baixes, i sense suport extern, va ser sufocat brutalment per les superiors forces turques. Daskalogiannis es va lliurar amb 70 homes al castell de Frangokastello. Per ordre del Paixà de Càndia, Daskalogiannis va ser torturat, escorxat viu, i executat a les portes de la fortalesa del port de Càndia el 17 de juny de 1771. Es diu que va patir el seu martiri en un digne silenci.
Daskalogiannis va ser immortalitzat en diversos contes populars i cançons, com la famosa balada èpica de Barba-Pantzelios, To tragoudi tou Daskalogianni de 1786. L'Aeroport Internacional de Khanià (codi IATA CHQ) porta el nom de Daskalogiannis. Daskalogiannis té una estàtua dedicada a la plaça del centre d'Anopolis, el seu lloc de naixença.
També s'anomena Daskalogiannis un dels ferries que fa la línia regular de la costa sud-oest de Creta, de la companyia Anendyk.

## Referències

* ↑ http://www.sfakia-crete.com/sfakia-crete/ferries.html All southwest Crete ferry boat connections (anglès)
# David Kirker Martin

David Kirker Martin (Belfast, 1 de febrer de 1914 - Belfast, 10 de gener de 1991), conegut com Boy Martin o Davy Boy Martin, fou un futbolista nord-irlandès de les dècades de 1930 i 1940.
Va jugar a Anglaterra als clubs Wolverhampton Wanderers, Nottingham Forest i Notts County. A Irlanda va jugar a Cliftonville i Belfast Celtic, entre d'altres.
Fou internacional amb la selecció d'Irlanda (Unificada) entre 1933 i 1938.

## Referències

* 1 2 Joyce, Michael. Football League Players' Records 1888 to 1939. Nottingham: Tony Brown, 2012, p. 197. ISBN 978-1905891610.
* 1 2 «Davy 'Boy' Martin». [Consulta: 27 abril 2018].
* ↑ «Ex Player Profiles». [Consulta: 27 abril 2018].
* ↑ «Watford Football Club archive 1881–2017 – Seasons – 1940/41 to 1949/50». Arxivat de l'original el 23 de maig 2021. [Consulta: 27 abril 2018].
# Teodora Tocco

Teodora Tocco, nascuda amb el nom de Magdalena Tocco, i que va morir el novembre de 1429, va ser la primera esposa de Constantí XI Paleòleg quan aquest era Dèspota de Morea. El seu marit es convertiria més endavant en l'últim emperador de l'Imperi Romà d'Orient.
Era filla de Lleonard II Tocco, senyor de Zacint. El seu pare era el germà petit de Carles I Tocco, comte de Cefalònia i Lèucada. Carles va estar sotmès al Despotat de l'Epir del 1411 al 1429. Lleonard sembla que va morir jove. L'any 1424, Carles I Tocco va adoptar Magdalena i el seu germà Carles II Tocco. Matrimoni
Carles I va ser derrotat en un enfrontament naval per Joan VIII Paleòleg el 1427. Es va haver de retirar de les parts de l'Èlide que havia tingut sota el seu control i renunciar a les seves pretensions hereditàries sobre Corint i Mègara. L'acord es va segellar amb el matrimoni de Magdalena amb Constantí Paleòleg, el germà petit de Joan VIII.
El matrimoni es va celebrar el juliol de 1428. Teodora es va convertir als dogmes de l'Església Ortodoxa oriental i va prendre el nom de «Teodora». Durant la seva vida junts, Constantí va mantenir sota el seu control diversos territoris del Peloponès, tot i que estava subordinat tant a Joan VIII com a Teodor II Paleòleg, dèspota de Morea. Magdalena va ser consort d'un governant menor.
Teodora va morir el novembre de 1429 a Estamira al Principat d'Acaia, mentre donava a llum una filla morta. Va ser enterrada a Mistràs.

## Referències

* ↑ Bárdenas de la Peña, Pedro (et al.). Constantinopla 1453: mitos y realidades.. Madrid: Consejo Superior de Investigaciones Científicas, 2003, p. 264. ISBN 9788400082079.
* ↑ Freely, John. Istanbul: the imperial city. Londres: Penguin, 1998, p. 172. ISBN 9780140244618.
* ↑ Runciman, Steven. The Fall of Constantinople 1453. Cambridge: Cambridge University Press, 2012, p. 50. ISBN 9781107604698.
# Paul Volcker

Paul Adolph Volcker (Cape May, 5 de setembre de 1927 - Ciutat de Nova York, 8 de desembre de 2019) fou un economista estatunidenc, director de la Reserva federal dels Estats Units (Federal Reserve Board) entre 1979 i 1987.
Destacà notòriament per la seva victòria sobre l'estagflació dels anys 1970 als Estats Units, que va obtenir per la limitació del creixement de la massa monetària i l'alça dels tipus d'interès, conforme a les prescripcions monetaristes. La inflació, que va arribar a un 13,5% el 1981, fou rebaixada a un 3,2% el 1983 i mantinguda llavors a un nivell baix, amb el preu d'una pesada recessió el 1982-1983.
Com a president de la comissió d'investigació creada per l'ONU sobre el programa Petroli per aliments, presentà a Nova York un informe de 1.000 pàgines on demostrava que hi havia hagut nombrosos casos de corrupció i greus errors de control i administració per part de Nacions Unides que requerien una reforma. Aquest informe és conegut com l'«informe Volcker».
El 26 de novembre de 2008, el president Barack Obama anuncià el seu nomenament com a director del Consell Assessor per a la Recuperació Econòmica, un nou organisme que s'encarregà de posar en marxa, controlar i avaluar les propostes del president electe per afrontar la crisi econòmica i estabilitzar els mercats.

## Referències

* ↑ «Paul A. Volcker» (en anglès). The New York Times. [Consulta: 16 febrer 2009].
# Luca Badoer

Luca Badoer (Montebelluna, Itàlia, 25 de gener de 1971) és un pilot italià de Fórmula 1 que actualment és pilot provador de la Scuderia Ferrari. Va participar en grans premis entre els anys 1993 i 1999, i la temporada 2009 va substituir en dues curses en Felipe Massa durant la seva convalescència d'una lesió.

## Trajectòria

Abans d'arribar a la Fórmula 1, Luca Badoer fou pilot de Karting, arribant a ser Campió d'Itàlia. Posteriorment es convertí en pilot de Fórmula 3 i va guanyar aquest campionat l'any 1992.
L'any 1993 debutà finalment a la Fórmula 1 de la mà de l'equip Lola Racing Cars, on realitzà millors resultat que el seu company d'equip Michele Alboreto, això no obstant, la temporada següent, quan l'equip fou comprat per Minardi, Alboreto seguí essent pilot habitual i Badoer es convertí en pilot provador. Amb la retirada de Michele Alboreto l'any 1995, Badoer tornà a competir amb Minardi, passant la temporada següent a l'equip Fori.
Després de quedar-se sense equip per la temporada 1997, es convertí en pilot provador de la Scuderia Ferrari, si bé l'any 1999 retornà a Minardi per córrer una temporada, retornant a ser pilot provador Ferrari a la fi de la temporada.
Després de la lesió de Felipe Massa al Gran Premi d'Hongria del 2009, Badoer es convertí en pilot oficial de Ferrari, si bé els seus pèssims resultats al Gran Premi d'Europa del 2009 (17è) i el Gran Premi de Bèlgica del 2009 (14è) provocaren que fos substituït per Giancarlo Fisichella per les cinc curses que restaven, i que Badoer tornés a la seva funció de pilot provador.
Després de la temporada de 2010, Badoer va ser substituït per Jules Bianchi com a pilot provador de Ferrari.

## Enllaços externs

* Web oficial de Luca Badoer Arxivat 2009-02-28 a Wayback Machine.
* Fitxa de Luca Badoer a F1 Rejects Arxivat 2006-06-19 a Wayback Machine.

## Referències

* ↑ «El francés Jules Bianchi, probador de Ferrari para 2011». [Consulta: 15 agost 2018].
Equips i pilots participants a la Temporada 2009 de Fórmula 1 :
McLaren
Ferrari
BMW Sauber
Renault
Toyota
Toro Rosso
Red Bull
Williams
Force India
Brawn
1 Hamilton 2 Kovalainen
3 Fisichella 4 Räikkönen
5 Kubica 6 Heidfeld
7 Alonso 8 Grosjean
9 Trulli 10 Glock
11 Alguersuari 12 Buemi
14 Webber 15 Vettel
16 Rosberg 17 Nakajima
20 Sutil 21 Liuzzi
22 Button 23 Barrichello
Altres pilots: Badoer (Ferrari), Bourdais (Toro Rosso), Kobayashi (Toyota), Massa (Ferrari), Piquet, Jr. (Renault) :
# Patronat d'Estudis Osonencs

El Patronat d'Estudis Osonencs és una societat acadèmica que pretén fomentar i impulsar la investigació científica, les arts i les lletres, així com protegir el patrimoni cultural i artístic de la comarca d'Osona.

## Orígens i seu

L'entitat fou fundada a la ciutat de Vic el 1952 recollint la tradició cultural impulsada anteriorment pel "Círcol Literari de Vic", fundat el 1860, i la "Societat Arqueològica" constituïda el 1882.
El Patronat té la seu al Temple romà de Vic, del qual és propietari, com ho és també de dos altres indrets emblemàtics: l'església romànica de Sant Esteve de Vinyoles, d'on fou vicari Mossèn Cinto Verdaguer; i de la Font del Desmai, lloc vinculat també a Verdaguer, a l'Esbart de Vic i a la Renaixença catalana.
El Patronat és una entitat integrada dins la vida de la comarca, d'on són la major part dels seus socis, i compta dins la seva Junta amb representants d'algunes de les principals institucions públiques i privades (Consell Comarcal, Universitat de Vic, l'Ajuntament de la mateixa ciutat, Museu Episcopal de Vic i els Amics dels Museus d'Osona).

## Finalitat

La finalitat d'aquesta institució és fomentar els valors culturals, impulsant l'estudi i la investigació de temes relacionats amb la comarca d'Osona, i potenciant el coneixement i la valorització del seu patrimoni cultural, artístic i monumental, sense perdre mai de vista les relacions de la comarca amb l'entorn i amb la resta del país. Des del seu arrelament a l'Osona, el Patronat vol ser un emissor i un receptor més en el món global de la cultura, el coneixement i la creativitat.
L'actuació del Patronat es concreta en l'organització d'actes culturals (conferències, exposicions, debats...) i la publicació d'estudis. Aquestes activitats es canalitzen a través de les diferents seccions que conformen el seu Consell d'Estudis i que es corresponen amb les diferents disciplines científiques i humanístiques (art, arqueologia, història, llengua, ciències…), i a través de vocalies amb funcions específiques (patrimoni, exposicions, visites culturals...).
Alhora, en la seva vocació de col·laboració amb centres homòlegs el Patronat està adherit a la Coordinadora de Centres d'Estudis de Parla Catalana i té establerts nombrosos acords d'intercanvi nacionals i internacionals.

## Publicacions

Un dels àmbits d'actuació més rellevants del Patronat és la publicació d'estudis i documents d'interès comarcal i general. La publicació periòdica oficial del Patronat i òrgan d'expressió de la seva activitat científica i cultural és la revista Ausa, que s'ha editat de manera ininterrompuda des de 1952.
A banda d'aquesta revista publica també les col·leccions Monografies i Osona a la Butxaca, i, en col·laboració amb altres institucions, Documents i Catàlegs. A més també porta a terme edicions puntuals fora de col·lecció.

## Referències

* 1 2 3 4 «Patronat d'Estudis Osonencs». Gran Enciclopèdia Catalana. Barcelona: Grup Enciclopèdia Catalana.
* ↑ «Patronat d'Estudis Osonencs». CSUC, 01-04-2024. [Consulta: 8 abril 2024].

## Enllaços externs

* (català) web del Patronat d'Estudis Osonencs
* (català) Accés a la revista Ausa a text complet
# Patronage Olier

El Patronage Olier és un club de futbol francès de la ciutat de París.

## Història

Va ser fundat el 1895. Va ser afiliat a la Fédération gymnastique et sportive des patronages de France (FGSPF). Fou campió de França de la FGSPF el 1908, 1910 i 1914, els dos primers campió també del Trophée de France. El 1964 adoptà el nom Jeunesse Sportive et Culturelle Pitray-Olier.

## Palmarès

* Lliga francesa de futbol:
** 1908, 1910, 1914
* Trophée de France:
** 1908, 1910

## Futbolistes destacats

* Henri Guerre
* Ernest Tossier
* Eugène Maës

## Referències

* ↑ «Date de fondation sur page du site officiel». Arxivat de l'original el 2009-07-07. [Consulta: 9 desembre 2017].
* ↑ «Yearwise list of the champions of France». rsssf.com. [Consulta: 9 abril 2017].

## Enllaços externs

* Patronage Olier - Lloc web oficial
* Coll., 100 ans de football en France, Paris, Atlas, 1982
* (alemany) Pierre Cazal, « Landesmeisterschaften: Frankreich », in Fussball-Weltzeitschrift, N°23 (1994), p.15-41
# Pericoma lobisternum

Pericoma lobisternum és una espècie d'insecte dípter pertanyent a la família dels psicòdids que es troba a Nova Zelanda.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Pericoma limicola

Pericoma limicola és una espècie d'insecte dípter pertanyent a la família dels psicòdids que es troba a Europa: França.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Muséum National d'Histoire Naturelle, 2003-2012 (francès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ PESI (anglès)

## Enllaços externs

* BioLib (anglès)
# Pelònia

Pelònia és, en la mitologia romana, el nom d'una deïtat menor. La seua funció específica era la de presidir l'expulsió dels enemics de la terra.

## Referències

* ↑ «Antonio de Guevara / Reloj de Príncipes (1529) / libro 1 / capítulo 12». [Consulta: 24 juliol 2017].